ผู้นำฝ่ายอักษะระหว่างสงครามโลกครั้งที่สอง
ราชอาณาจักรอิตาลี (ค.ศ. 1940 - ค.ศ. 1943),  สาธารณรัฐสังคมอิตาลี (ค.ศ. 1943 - ค.ศ. 1945)

| รูป | ชื่อ | ช่วงชีวิต | หมายเหตุ |
| --- | --- | --- | --- |
|  | พระเจ้าวิตโตรีโอ เอมานูเอเลที่ 3 แห่งอิตาลี  (King Victor Emmanuel III of Italy) | 11 พฤศจิกายน ค.ศ. 1869 - 28 ธันวาคม ค.ศ. 1947 | พระมหากษัตริย์แห่งอิตาลี และประมุขสูงสุดของกองทัพอิตาลี |
|  | เบนิโต มุสโสลินี  (Benito Mussolini) | 29 กรกฎาคม ค.ศ. 1883 - 28 เมษายน ค.ศ. 1945 | นายกรัฐมนตรีแห่งอิตาลีระหว่างปี ค.ศ. 1922-1943 ในภายหลังได้รับการแต่งตั้งให้เป็นประมุขแห่งรัฐสาธารณรัฐสังคมนิยมอิตาลี ในช่วงปี ค.ศ. 1943-1945 มุสโสลินีเป็นผู้ให้กำเนิดหลักการลัทธิฟาสซิสต์โดยใช้แนวความคิดด้านชาตินิยม ลัทธินิยมทหารและการต่อต้านลัทธิคอมมิวนิสต์ รวมไปถึงการใช้สื่อของรัฐในการโฆษณาชวนเชื่อ ฟาสซิสต์อิตาลีได้รับอิทธิพลอย่างมากจากนาซีเยอรมนี ภายใต้การนำของอดอล์ฟ ฮิตเลอร์ หลังสิ้นอำนาจเขาถูกประหารชีวิตด้วยข้อหาทรยศต่อชาติ |
|  | ปีเอโตร บาโดลโย  (Pietro Badoglio) | 28 กันยายน ค.ศ. 1871 - 1 พฤศจิกายน ค.ศ. 1956 | จอมพลแห่งกองทัพอิตาลี หนึ่งในผู้นำกองทัพอิตาลีในสงครามอิตาลี-เอธิโอเปียครั้งที่สอง ลาออกจากตำแหน่งจอมพลหลังพ่ายแพ้ให้กรีซในปี ค.ศ. 1940 ในปี ค.ศ. 1943 ได้เป็นผู้มีส่วนร่วมในการจัดการให้อิตาลีลงนามในสนธิสัญญาสงบศึกกับฝ่ายสัมพันธมิตร และจัดตั้งรัฐบาลฝ่ายนิยมกษัตริย์ขึ้นในภาคใต้ของอิตาลี |
|  | อูโก คาวาเยโร  (Ugo Cavallero) | 20 กันยายน ค.ศ. 1880 - 13 กันยายน ค.ศ. 1943 | ผู้บัญชาการทหารบกแห่งกองทัพราชอาณาจักรอิตาลีในช่วงสงครามโลกครั้งที่ 2 เขาได้นำทัพอิตาลีในการทำสงครามกับกรีซซึ่งประสบกับความล้มเหลว |
|  | อาร์ตูโร ริคาร์ดี  (Arturo Riccardi) | 30 ตุลาคม ค.ศ. 1878 - 20 ธันวาคม ค.ศ. 1966 | พลเรือเอกและผู้บัญชาการทหารเรือแห่งราชนาวีอิตาลีระหว่าง ค.ศ. 1940 - 1943 |
|  | อิตาโล บัลโบ  (Italo Balbo) | 6 มิถุนายน ค.ศ. 1896 - 28 มิถุนายน ค.ศ. 1940 | ผู้บัญชาการทหารอากาศแห่งกองทัพอากาศราชอาณาจักรอิตาลีตั้งแต่คริสต์ทศวรรษที่ 1930 จนกระทั่งเสียชีวิตในปี ค.ศ. 1940 และเป็นผู้ควบคุมกองทัพที่ 10 ของอิตาลีในลิเบียตราบจนเสียชีวิต |
|  | กาลีซโซ ชิอาโน  (Galeazzo Ciano) | 18 มีนาคม ค.ศ. 1903 - 11 มกราคม ค.ศ. 1944 | รัฐมนตรีว่าการกระทรวงการต่างประเทศผู้ได้รับการแต่งตั้งจากมุสโสลินีในปี ค.ศ. 1936 (มุสโสลินีเป็นพ่อตาของคิอาโน) และดำรงตำแหน่งดังกล่าวจนกระทั่งสิ้นสุดการปกครองระบอบฟาสซิสต์ในปี ค.ศ. 1943 เขาเป็นผู้ลงนามในสนธิสัญญาเหล็กร่วมกับเยอรมนีในปี ค.ศ. 1939 และในสนธิสัญญาสามพันธมิตรกับเยอรมนีและญี่ปุ่นใน ค.ศ. 1940 ชิอาโนได้พยายามโน้วน้าวให้มุสโสลินีนำอิตาลีออกจากสงครามเพราะอิตาลีได้รับความสูญเสียอย่างหนักแต่ถูกเพิกเฉย ถึงปี ค.ศ. 1943 เขาได้สนับสนุนการขับไล่มุสโสลินีลงจากตำแหน่งนายกรัฐมนตรี ทำให้ในเวลาต่อมาเขาถูกพวกฟาสซิสต์ในฝ่ายสาธารณรัฐสังคมนิยมอิตาลี (รัฐบาลฟาสซิสต์อิตาลีภายใต้การควบคุมของนาซีเยอรมนี) ประหารชีวิตในโทษฐานทรยศต่อมุสโสลินี |
|  | โรดอลโฟ กราซีอานี  (Rodolfo Graziani) | 11 สิงหาคม ค.ศ. 1882 - 11 มกราคม ค.ศ. 1955 | จอมพลแห่งกองทัพอิตาลี หนึ่งในผู้นำกองทัพอิตาลีในสงครามอิตาลี-เอธิโอเปียครั้งที่สอง ต่อมาได้รับการแต่งตั้งให้เป็นผู้บัญชาการอาณานิคมแอฟริกาเหนือของอิตาลีและผู้ว่าการอาณานิคมลิเบียของอิตาลี หลังพ่ายแพ้ให้กับฝ่ายอังกฤษในการบุกอียิปต์ เขาจึงลาออกจากตำแหน่งดังกล่าวในปี ค.ศ. 1941 หลังมุสโสลินีสิ้นอำนาจจากการถูกรัฐประหาร ค.ศ. 1943 กราซีอานิยังคงเป็นนายทหารคนเดียวที่ยังคงภักดีต่อมุสโสลินี เขาได้รับการแต่งตั้งให้เป็นรัฐมนตรีว่าการกระทรวงกลาโหมของสาธารณรัฐสังคมนิยมอิตาลี และควบคุมกองทัพผสมอิตาลี-เยอรมนี "กองทัพลีกูเรียที่ 97" (LXXXXVII "Liguria" Army) |
|  | โจวันนี เมสเซ  (Giovanni Messe) | 10 ธันวาคม ค.ศ. 1883 - 18 ธันวาคม ค.ศ. 1968 | ผู้บัญชาการกองทัพน้อยของอิตาลีในรัสเซีย (Corpo di Spedizione Italiano in Russia, CSIR) กองกำลังดังกล่าวนี้ร่วมมือกับกองทัพนาซีเยอรมนีรบกับฝ่ายสหภาพโซเวียตในแนวรบด้านตะวันออก |